জঙ্গি দমন বিষয়ে প্রধানমন্ত্রী শেখ হাসিনার স্পষ্ট বক্তব্য হচ্ছে, জঙ্গি দমনে যতটা প্রয়োজন সরকার ততটাই কঠোর হবে। দেশে জঙ্গিবাদের দানব যখন তার ভয়াল থাবা বিস্তারের জন্য উঠেপড়ে লেগেছে তখন প্রধানমন্ত্রীর বক্তব্য সময়োচিত এবং বিশেষ তাৎপর্যের দাবিদার। সব সম্ভবের এই দেশে অতীতে সরকারিভাবেই জঙ্গিবাদকে মদদ দেওয়া হয়েছে। বিরোধী দল বিশেষত মুক্তিযুদ্ধের পক্ষের শক্তিকে নির্মূল করতে জঙ্গিবাদকে উৎসাহিত করার বিষয়টি একসময় ওপেন সিক্রেট বলে বিবেচিত হতো।